**שאלות חזרה על פרשת שמיני**

## שאלות ט, א' – י, ז

### היום השמיני – יום חנוכת המשכן

1. "ויהי ביום השמיני". מהו התאריך של היום השמיני?\_\_\_\_ א' בניסן.
2. מה מיוחד ביום זה?\_\_\_\_\_ זהו יום חנוכת המשכן.
3. ביום זה, לראשונה, ה' ישרה את שכינתו במשכן שבנו עם ישראל. לראשונה בני ישראל יזכו לראות שהפסוק "ועשו לי מקדש ושכנתי בתוכם" מתקיים לעיניהם. העם מחכה בציפיה ובתפילה לראות את האש יורדת מן השמים ואת הקב"ה משרה את שכינתו בעם ישראל ומראה לנו שהוא תמיד שוכן ונמצא איתנו.
4. אלו קורבנות מיוחדים אהרון הביא ביום זה?\_\_\_\_\_ עגל בן בקר לחטאת, ואיל לעולה.
5. מדוע הביא אהרון דווקא עגל לקורבן חטאת?\_\_\_\_ לכפר על חטא העגל. [רש"י]
6. אלו סוגי קורבנות הביא העם (פסוקים ג'-ד')?\_\_\_\_ חטאת, עולה, שלמים ומנחה.
7. לראשונה, מי עשה את כל העבודה בקורבנות אלו ביום השמיני?\_\_\_\_ אהרון. [משה התחיל את עבודות הבוקר, ולאחר מכן, אהרון עשה את העבודות המיוחדות ליום זה].
8. למרות שהעגל לחטאת היה חטאת חיצונית, מה אהרון עשה עם כל הבשר לאחר הקטרת האימורים?\_\_\_\_\_ "ואת הבשר ואת העור שרף באש מחוץ למחנה".
9. קרא פסוק כב'. לאחר שאהרון סיים להקריב את קורבנותיו ואת קורבנות העם על המזבח, מה אהרון עשה?\_\_\_\_ הוא בירך את העם.
10. "וישא אהרון את ידיו אל העם ויברכם". באיזו ברכה אהרון בירך אותם?\_\_\_ ברכת כהנים. (רש"י).
11. "ויבוא משה ואהרון אל אוהל מועד". מדוע הם נכנסו יחד לאוהל מועד?\_\_\_ 1להתפלל לה' שישרה את שכינתו ויראה לנו את אהבתו ויוריד אש מן השמים. 2משה לימד את אהרון את עבודת הקטורת הקדושה. [רש"י]
12. כשהם יצאו מאוהל מועד, מה הם ברכו את העם [ניתן להעזר ברש"י על פס' כג']?\_\_\_\_ "ויהי נועם ה' עלינו… **יהי רצון שתשרה שכינה במעשה ידיכם"**. (רש"י, חז"ל).
13. מה קרה ברגע שהם סיימו לברך את העם?\_\_\_\_ ירדה אש מן השמים ואכלה את כל הבשר והחלבים שהיו על המזבח.
14. מה מסמלת האש שיורדת מהשמים?\_\_\_\_\_ שה' משרה את שכינתו במשכן.
15. כיצד העם הגיב כשראה את השראת השכינה?\_\_\_\_ שמחה עצומה. שרו והודו ושבחו לה'. "וירא כל העם **וירונו** ויפלו על פניהם".

### חטא בני אהרון

1. מי הם שני בני אהרון הגדולים?\_\_\_\_ נדב ואביהוא.
2. מה היה חטאם של בני אהרון, (למדנו בכיתה שני פירושים)?\_\_\_\_ 1. הקטירו קטורת זרה, שה' לא ציוה, לא מהקטורת של הציבור. (חזקוני וספורנו). 2. הביאו בשביל הקטורת אש זרה מעצמם, למרות שה' ציוה שביום זה תהיה רק אש מן השמים (כדי שיתקדש שם שמים) (רשב"ם).
3. מה היה עונשם של בני אהרון?\_\_\_\_ מות. "ותצא אש מלפני ה' ותאכל אותם וימותו לפני ה'".
4. **איזה כלל חשוב בקיום מצוות למדנו מכאן?\_\_\_\_ מחטא בני אהרון למדנו שאת מצות ה' צריך לקיים בדייקנות, ואסור לעשות דברים שה' לא ציוה, או לשנות במאומה את הציווי של ה'. אפילו אם אתה מתכוין לטובה!!!**
5. **איזה כלל חשוב בקיום מצוות למדנו מכאן?\_\_\_\_ מחטא בני אהרון למדנו שאת מצות ה' צריך לקיים בדייקנות, ואסור לעשות דברים שה' לא ציוה. אפילו אם אתה מתכוין לטובה!!! אסור לשנות את הציווי של ה' אפילו בדבר קטן.**
6. הסבר את המילים שאמר משה לאהרון מפי ה': "בקרובי אקדש ועל פני כל העם אכבד"?\_\_\_\_ שמו של ה' התקדש במותם של הקרובים אליו, שהיה אסור להם להתקרב אל הקודש. דהיינו, שאפילו לקרובים ביותר לקב"ה הכהנים, אסור לזלזל בקודש. וזה יגרום לכך שהעם ינהג כבוד במשכן. [ע"פ הרמב"ן]
7. **הסבר "וידום אהרון"?\_\_\_\_\_ שאהרון בכה והצטער על מות בניו, ולאחר שמשה אמר לו "בקרובי אקדש", אהרון שתק וקיבל על עצמו את הדין שה' עשה. וזוהי מעלה גדולה של אהרון!!!** (רמב"ן)
8. מי הם מישאל ואלצפן?\_\_\_\_ הבני דודים של אהרון. הבנים של עוזיאל הדוד של אהרון.
9. כיצד הוציאו את נדב ואביהוא מתוך הקודש?\_\_\_\_ "וישאום בכותונותם". מישאל ואלצפן הטילו חכות של ברזל בכותונותם, וכך גררו אותם החוצה. [רמב"ן ע"פ חז"ל]
10. אלו שלושה דיני אבלות ה' אמר לאהרון ולבניו **לא** לנהוג?\_\_\_ 1. לא לגדל שיער="ראשיכם אל תפרעו" 2. לא לקרוע את הבגדים="ובגדיכם לא תפרומו". 3. לא לצאת ללות את המתים="ומפתח אוהל מועד לא תצאו פן תמותו".
11. מדוע ה' ציוה שאהרון ובניו הנותרים לא יתאבלו?\_\_\_ בגלל שאסור שעבודת הקודש במשכן תפסק, ומכיון שהם כולם נמשכו היום בשמן המשחה, הם כמו כהנים גדולים. [ולכהן גדול אסור להתאבל]

## שאלות י, ח-כ

### איסור שתיית יין.

1. באלו שני מצבים אסור **לכהנים** לשתות יין?\_\_\_\_\_ א. בבואם אל אוהל מועד, אסור להכנס שתויי יין למקדש. ב. אסור לעבוד במשכן כשהם שתויי יין. "או בגשתם אל המזבח לשרת".
2. מה פרוש "יין ושכר"?\_\_\_ יין או כל משקה אחר שגורם להיות שיכורים. (כרמב"ם).
3. מה דין כהן שעבד במשכן כשהוא שתוי ביין?\_\_\_ מיתה בידי שמים.
4. למי עוד אסור לשתות יין?\_\_\_ "ולהורות את בני ישראל". רב ששתה יין אסור לו לפסוק הלכות ולהורות דינים.
5. מדוע אסור לשתות יין לכהנים בזמן העבודה?\_\_\_ א. כי להיות שיכור זה לא מכובד. **ב. שתיית יין גורמת לאדם שהוא לא יהיה מרוכז, ובעבודת המשכן הכהנים חייבים להיות מרוכזים בעבודה ולחשוב מחשבות קדושות.**
6. **למדנו על האחריות הרבה המוטלת על הכהנים, ועל הרבנים מורי ההוראה: "להבדיל בין הקודש ובין החול, בין הטמא ובין הטהור". ולכן הם מוזהרים באיסור שתיית יין, הגורם לאדם לא להיות ממוקד ומרוכז. ואגב, אותה אחריות גדולה מוטלת על הרבנים מורי ההוראה לפסוק ולהבדיל בין הטמא לטהור, ולכן גם עליהם מוטל להיות מרוכזים בעבודתם בזמן פסיקת ההלכות, ואסור להם לשתות יין.**

### אכילת הקורבנות, ושעיר החטאת שנשרף.

1. מה זה "אונן"?\_\_\_\_ אדם שמת אחד משבעת קרוביו, ועוד לא נקבר.
2. מה אסור לכהן "אונן" לאכול?\_\_\_מבשר הקודשים-הקורבנות.
3. מדוע א"כ, היו קורבנות שבני אהרון אכלו ביום זה?\_\_\_\_ כל הקורבנות שהיו מיוחדים ליום השמיני, יום חנוכת המשכן, היה מותר לאהרון ולבניו לאכול, מכיון שה' ציוה אותם לא להתאבל כדי שלא תפסק חנוכת המשכן**.**
4. אלו קורבנות היה אסור להם לאכול?\_\_\_\_\_ קורבנות שלא מיוחדים ליום הזה.
5. [רש"י] אלו שלוש שעירי חטאת היו באותו יום?\_\_\_\_\_ א. חטאת העם ב. חטאת ראש-חודש ג. חטאת נחשון בן עמינדב, הנשיא הראשון.
6. מדוע משה כעס על אלעזר ואיתמר?\_\_\_\_ כי הם שרפו את שעיר החטאת (של ראש חודש), ולא אכלו אותו.
7. מדוע אהרון ענה למשה, ולא אלעזר ואיתמר?\_\_\_\_ כי מדין כיבוד אב אלעזר ואיתמר נתנו לאהרון אביהם לענות.
8. מה אהרון ענה למשה? מדוע הם שרפו את החטאת?\_\_\_\_ את הקורבנות המיוחדים ליום זה, יום חנוכת המשכן, היייתה "הוראת שעה" של ה' שצריך לאכול. אבל קורבן חטאת של ראש-חודש, שהוא קורבן לדורות אין היתר מיוחד של "הוראת שעה " שיהיה מותר לאוכלו, ואסור לכהנים ה"אוננים", לאכול אותו.
9. כיצד משה הגיב כשהוא שמע את תשובת אהרון?\_\_\_\_ "וישמע משה וייטב בעיניו".
10. קרא את דברי רש"י על הפסוק והסבר אותם במילים שלך?\_\_\_\_\_ "הודה ולא בוש לומר לא שמעתי". משה הודה על האמת, ולא התבייש להגיד שאהרון צודק, ושאסור לאכול את שעיר החטאת הזה.
11. איזו מידה טוב על משה רבנו למדנו ממקאה זו?\_\_\_\_\_ **זוהי ענוותנותו הגדולה של משה רבנו ע"ה**

## שאלות יא, א-יט

### החיות הטמאות והטהורות.

הרמב"ן על תחילת פרק יא:

"בפרשיות האלה נוהגות בישראל ובכהנים, אבל עניינם מרובה בכהנים:   
1. כי הם צריכים להשתמר תמיד מנגיעת הטומאה בעבור שיצטרכו לבוא במקדש ולאכול בקודשים.  
2. ועוד כי אם שגגו ישראל בהם חייבין להביא עליהם קורבן שיקריבוהו הכהנים.  
3. ועוד, שציוה אותם "ולהבדיל בין הקודש ובין החול ובין הטמא ובין הטהור", והנה הם צריכים להורות לישראל הטמא והטהור שיזהרו בהם.   
על כן היה הדיבור בזה אל משה ואל אהרון שניהם, או למשה שיאמר לאהרון, וציוה לשניהם דברו אל בני ישראל, וכך נאמרו בספר תורת כהנים ויזהיר בפרשה באכילה, ובטומאה שלא יטמא משכן וקודשיו."

1. לאיזה שלוש קבוצות אפשר לחלק את כל בעלי החיים?\_\_\_\_\_ בע"ח שבארץ, בע"ח שבמים, בע"ח שבאויר.
2. מהו הסוג הראשון עליו מתחילה התורה לדבר?\_\_\_\_ בע"ח שבארץ, שביבשה.
3. מהם שני הסימנים של חיות טהורות?\_\_\_\_\_ א. מעלת גרה. ב. מפריסה פרסה ושוסעת שסע.
4. הסבר מה זה "מעלת גרה"?\_\_\_\_ שהאוכל שהבהמה בולעת נכנס לקיבה ומשם חוזר בחזרה לפה שהיא תלעס אותו שוב.
5. הסבר מה זה מפריסה פרסה, ומה זה שוסעת שסע?\_\_\_\_\_\_ אצל רוב בעלי החיים תחתית הרגל היא מבשר רגיל.   
   לעומת זאת, חיה שהיא **מפריסה פרסה** זה אומר שבתחתית כף הרגל יש חומר ציפורני קשה. **שוסעת שסע**, זה שאותו חומר ציפורני מחולק לשנים. ( למדנו ע"פ שיטתו של הרשב"ם).
6. יצאנו לצפות בגדי החדש שנולד, וראינו את הפרסה השסועה שבתחתית רגליו. יש גם ציור של הדבר במחברת של הילדים.
7. בשביל שבהמה או חיה תהיה טהורה, היא צריכה חלק מהסימנים, או את כולם?\_\_\_\_ את כולם.
8. \*\* למדנו, שבספר דברים יש רשימה של כל החיות הטהורות. 3 בהמות ו7 חיות.  
   פרות, כבשים ועיזים. איל, צבי, יחמור, אקו, דישון, תאו וזמר. \*\*
9. אלו חיות טמאות מוזכרות בפרשה?\_\_\_\_\_\_ גמל, שפן, ארנבת וחזיר.
10. מה מיוחד בסימנים בחיות האלו?\_\_\_\_\_ שיש להם רק חלק מהסימנים, ובכל זאת הם טמאים.
11. איזה סימן יש לגמל, שפן וארנבת?\_\_\_\_ הם מעלי גרה. אבל לא מפריסי פרסה.
12. איזה סימן יש לחזיר? \_\_\_\_\_הוא מפריס פרסה ושוסע שסע. אבל לא מעלה גרה.
13. למה החזיר הוא הכי מאוס?\_\_\_ כי החזיר יכול להטעות אותנו, הוא פושט את טלפיו ואומר "ראו שאני טהור", ובעצם הוא טמא מבפנים, כי הוא לא מעלה גרה. [חז"ל].
14. \*\* למדנו, שלכן חז"ל המשילו את שונאי ישראל הגדולים לחזיר, שמראים את עצמם כאילו הם אוהבים אותנו, אבל בעצם מבפנים הם שונאים אותנו. \*\*

### הדגים הטמאים והטהורים.

1. מהם סימני הדגים הטהורים?\_\_\_\_\_\_ א. סנפיר ב. קשקשת.
2. הסבר מה זה סנפיר ומה זה קשקשת?\_\_\_\_\_ **סנפיר** זה החלק באמצעותו הדג שט במים  **קשקשת** זוהי קליפה מחוספסת המשמשמת כעור של הדג.
3. מה זה "שרץ המים", ו"נפש החיה אשר במים"?\_\_\_\_ שרץ המים= החיות הקטנות אשר במים   
   נפש החיה אשר במים= חיות שבים, שיש בהם רגלים והולכות עליהם כמו חיית השדה (כגון, תנין, צב מים וכו'). [רמב"ן].

### העופות הטמאים וטהורות.

1. האם מהתורה יש לעופות סימני טהרה?\_\_\_\_ לא. מהתורה אין לעופות סימני טהרה.
2. כמה עופות טמאים מנויים בפרשה?\_\_\_ 20 [ויש עוד 4 נוספים בספר דברים].
3. כיצד יודעים איזה עוף לאכול ואיזה לא?\_\_\_\_ היום אוכלים רק עוף שאכילתו עברה במסורת בכל הדורות.
4. מהם סימני העוף הטהור לפי חז"ל?\_\_\_\_ 1. שאינו עוף דורס [נועץ את ציפורניו בטרפו]. 2. יש לו אצבע יתירה. 3. יש לו זפק. 4. קורקבנו נקלף ביד.

### שרץ העוף

1. מה זה שרץ העוף והבא דוגמאות?\_\_\_\_\_ החיות הקטנות המעופפות. יתושים, זבובים חגבים וכו'
2. האם לשרץ העוף יש סימני טהרה?\_\_\_\_\_\_ כן.
3. מהם ארבעת סימני הטהרה של שרצים?\_\_\_\_\_ א. ארבע רגלים [או יותר]. ב. ארבע כנפים ג. קרסולים [רגלים גדולות ליד הצואר שאיתם הוא מנתר ד. כנפים מכסים את רוב הגוף.
4. מהם ארבעת משפחות השרצים המותרים?\_\_\_\_ ארבה, סלעם, חרגול, חגב. כל שאר הרחקים המעופפים אסורים!!
5. למדנו שאע"פ שיש סימנים, גם כאן צריך בנוסף לסימנים מסורת שאכילת השרץ עברה מדור לדור.

### שרץ הארץ מסוף הפרשה

1. מה זה שרץ הארץ, הבא דוגמאות?\_\_\_\_ כל החיות הקטנות אשר בארץ. כגון, נחש, עקרב מרבה רגלים. "כל הולך על גחון וכל הולך על ארבע עד כל מרבה רגלים....."
2. מה משרץ הארץ מותר לאכול?\_\_\_\_\_\_ כלום. "וכל השרץ השורץ על הארץ שקץ הוא לא יאכל".

## שאלות יא, כד-מז

### דיני טומאה וטהרה

* **השאלות הם סיכום של עיקרי הדברים מתוך הפסוקים יא' \ כד' – מ'.**

1. מהם **שלושת** הדברים שגורמים טומאה שלמדנו בפרק יא'?\_\_\_\_   
   1. נבלה או שחוטה של חיה או בהמה טמאה.   
   2. 8 השרצים שמנתה התורה מטמאים במותם. [רק במגע].  
   3. נבלה של חיה או בהמה טהורה.

* ישנם עוד דברים הגורמים טומאה, כגון אדם מת, צרעת וכד'. אך אנו עוסקים רק בדיני הטומאה שבפרק יא'.

1. מהם שלושת סוגי הטומאות המוזכרים בפרק?\_\_טומאת אדם. טומאת כלים ובגדים. טומאת אוכל.

### טומאת אדם

1. מהם שני סוגי הטומאה של אדם?\_\_\_ טומאת מגע וטומא משא.
2. כיצד אדם נטמא בטומאת מגע?\_\_\_\_ הוא נגע באחד מהדברים המטמאים, כגון נבלת חיה טמאה.
3. כיצד הוא נטהר?\_\_\_\_ א. האדם טובל במקוה ב. "הערב שמש" מחכה עד הלילה.
4. כיצד אדם נטמא בטומאת משא?\_\_\_\_\_ הוא נשא את האחד הדברים המטמאים כגון נבלה של חיה או בהמה.
5. במה יותר חמורה טומאת משא מטומאת מגע?\_\_\_ שגם הבגדים נטמאים.
6. כיצד נטהרים מטומאת משא?\_\_\_\_\_\_ א. טבילה במקוה של האדם והבגדים ב. "הערב שמש" מחכה עד הלילה.

### טומאת כלים ובגדים

1. כיצד בגדים, כלי עץ, עור ושק נטמאים?\_\_\_\_ דבר טמא נגע בהם.
2. כיצד מטהרים אותם?\_\_\_\_ א. טבילה במקוה ב. "הערב שמש".
3. כיצד כלי חרס נטמא?\_\_\_\_ רק אם הדבר הטמא נכנס לתוכו.
4. כיצד כלי חרס נטהר?\_\_\_\_\_ כלי חרס אין לו טהרה אלא שוברים אותו.
5. "תנור וכיריים יותץ טמאים הם" מדוע שוברים תנור וכיריים שנטמאו?\_\_\_\_ כי מדובר על זה שהם עשויים מחרס.

### טומאת אוכל

1. כיצד משקה נטמא?\_\_\_\_ המשקה צריך להיות משבעת המשקים.
2. מהם התנאים שדבר מאכל יטמא?\_\_\_\_   
    1. שהאוכל תלוש וכבר לא מחובר לקרקע.  
    2. שדבר המאכל נרטב באחד משבעת המשקים. [אע"פ שהוא כבר יבש].
3. מהם שבעת המשקים?\_\_\_\_\_ **י"ד שח"ט ד"ם**

**י**= יין **ד**= דבש **ש**= שמן **ח**= חלב **ט**= טל **ד**= דם **מ**= מים

1. מה דין "זֵרַע זֵרוּע אֲשֶר יִזָרֵעַ" שנרטב מגשם?\_\_\_\_ כל עוד הוא מחובר לקרקע הוא לא מקבל טומאה.

### טהרת מעין ובור

1. במה אפשר לטבול על מנת להטהר מטומאה?\_\_\_\_ "אך מעין ובור מקוה מים יהיה טהור".
2. מה קורה אם נפלה טומאה לתוך המקוה או המעין?\_\_\_\_ הוא נשאר טהור, כי הוא מחובר לקרקע.
3. מה קורה אם אדם טבל במקוה והחזיק בידו שרץ טמא?\_\_\_\_ לא נטהר, נשאר טמא. "ונוגע בנבלתם יטמא".

### סוף הפרשה

1. מה זה שרץ הארץ, הבא דוגמאות?\_\_\_\_ כל החיות הקטנות אשר בארץ. כגון, נחש, עקרב מרבה רגלים.
2. מה משרץ הארץ מותר לאכול?\_\_\_\_\_\_ כלום. "וכל השרץ השורץ על הארץ שקץ הוא לא יאכל".
3. **נושאי הפרשה   
   1. פרק ט' – היום השמיני=יום חנוכת המשכן.  
   2. פרק י' – מות בני אהרון נדב ואביהוא.  
   פרק יא' – 3. בעלי החיים המותרים והאסורים באכילה.   
    4. דיני טומאה וטהרה.**